

 **ประกาศองค์การบริหารส่วนตำบลแวงน้อย**

 **เรื่อง รับสมัครสอบคัดเลือกบุคคลเพื่อจ้างเป็นพนักงาน**

**................................**

 ด้วยองค์การบริหารส่วนตำบลแวงน้อย อำเภอแวงน้อย จังหวัดขอนแก่น จะดำเนินการสอบคัดเลือกบุคคลเพื่อจ้างเป็นพนักงานจ้าง อาศัยอำนาจตามความในหมวด ๔ ข้อ ๑๘ และข้อ ๑๙ แห่งประกาศคณะกรรมการพนักงานส่วนตำบลจังหวัดขอนแก่น เรื่อง หลักเกณฑ์และเงื่อนไขเกี่ยวกับพนักงานจ้างขององค์การบริหารส่วนตำบล ลงวันที่ ๑ กรกฎาคม ๒๕๔๗ จึงประกาศรับสมัครคัดเลือกบุคคลเพื่อจ้างเป็นพนักงานจ้างขององค์การบริหารส่วนตำบลแวงน้อย ดังนี้

**๑. ตำแหน่งที่รับสมัครสอบคัดเลือก**

๑.๑ ประเภทพนักงานจ้างตามภารกิจ

 - ตำแหน่ง ผู้ช่วยนายช่างโยธา จำนวน ๑ อัตรา

- ตำแหน่ง ผู้ช่วยช่างไฟฟ้า จำนวน ๑ อัตรา

**๒. คุณสมบัติทั่วไป**

 ผู้สมัครสอบจะต้องมีคุณสมบัติตามประกาศคณะกรรมการพนักงานส่วนตำบลจังหวัดขอนแก่น

เรื่อง หลักเกณฑ์และเงื่อนไขเกี่ยวกับพนักงานจ้างขององค์การบริหารส่วนตำบล ลงวันที่ ๑ กรกฎาคม ๒๕๔๗ หมวด ๑ ข้อ ๔ ดังนี้

(๑) มีสัญชาติไทย

(๒) มีอายุไม่ต่ำกว่า ๑๘ ปีบริบูรณ์ และไม่เกิน ๖๐ ปี

 (๓) ไม่เป็นบุคคลล้มละลาย

 (๔) ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถหรือจิตฟั่นเฟือนไม่สมประกอบ หรือเป็นโรคตามที่เป็นลักษณะต้องห้ามเบื้องต้นสำหรับพนักงานเทศบาล

 ก. โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม

 ข. วัณโรคในระยะอันตราย

 ค. โรคเท้าช้างในระยะที่ปรากฏอาการเป็นที่รังเกียจแก่สังคม

 ง. โรคติดยาเสพติดให้โทษ

 จ. โรคพิษสุราเรื้อรัง

 (๕) ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง

 (๖) ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น

 (๗) ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุก เพราะกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาท หรือความผิดลหุโทษ

 (๘) ไม่เป็นผู้เคยถูกลงโทษให้ออก ปลดออกหรือไล่ออกจากราชการ รัฐวิสาหกิจหรือหน่วยงานอื่นของรัฐ

 (๙) ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น

**-๒-**

**๓. ข้อห้ามสำหรับพระภิกษุและสามเณร**

 ผู้สมัครสอบที่อยู่ระหว่างบวชเป็นพระภิกษุและสามเณร ไม่มีสิทธิสมัครสอบ และเข้าสอบ

ตามหนังสือสำนักงาน ก.ท. ด่วนมาก ที่ มท ๐๓๑๑/ว ๕๖๒๖ ลงวันที่ ๒๓ มกราคม ๒๕๒๔ เรื่อง พระภิกษุสมัครสอบ

**๔. คุณสมบัติเฉพาะตำแหน่ง**

 ผู้สมัครสอบตำแหน่งใดจะต้องเป็นผู้มีคุณสมบัติเฉพาะสำหรับตำแหน่งนั้น ตามเอกสารแนบ

ท้ายประกาศรับสมัครสอบ ฯ (รายละเอียดตามเอกสารหมายเลข ๑ ท้ายประกาศ)

**๕. วัน เวลา และสถานที่รับสมัครสอบ**

 ผู้ที่ประสงค์จะสมัครสอบคัดเลือก ติดต่อขอยื่นใบสมัครพร้อมหลักฐานด้วยตนเอง **ตั้งแต่วันที่**

**๑๔-๒๓ พฤษภาคม ๒๕๕๗** ในวัน เวลา ราชการ ณ สำนักงานปลัด องค์การบริหารส่วนตำบลแวงน้อย อำเภอแวงน้อย จังหวัดขอนแก่น หรือทางโทรศัพท์หมายเลข ๐-๔๓๔๙ -๙๓๖๕

**๖. เอกสารและหลักฐานที่จะต้องนำมายื่นในการสมัครสอบ ฯ**

 ผู้สมัครสอบจะต้องยื่นใบสมัครด้วยตนเองต่อเจ้าหน้าที่รับสมัคร โดยกรอกรายละเอียดในใบสมัครให้ถูกต้องครบถ้วน พร้อมทั้งนำเอกสารหลักฐานฉบับจริงมาให้ตรวจสอบและยื่นฉบับสำเนาที่รับรองความถูกต้อง ๑ ชุด ต่อเจ้าหน้าที่รับสมัครสอบ ดังต่อไปนี้

 ๖.๑ สำเนาวุฒิการศึกษา หรือหนังสือรับรอง และระเบียบแสดงผลการเรียน ที่แสดงว่าเป็นผู้มีวุฒิการศึกษาตรงตามคุณสมบัติเฉพาะสำหรับตำแหน่งที่สมัครสอบ กรณีที่หลักฐานทางการศึกษาดังกล่าวเป็นภาษาต่างประเทศ ให้แนบฉบับที่แปลเป็นภาษาไทยพร้อมรับรองสำเนาถูกต้องอย่างละ ๑ ฉบับ โดยจะต้องสำเร็จการศึกษา และได้รับอนุมัติจากผู้มีอำนาจอนุมัติภายในวันปิดรับสมัครสอบ

 ๖.๒ รูปถ่ายหน้าตรง ไม่สวมหมวก ไม่สวมแว่นตาดำ สวมเสื้อสีสุภาพ ขนาด ๒ นิ้ว ถ่ายไว้ไม่เกิน ๖ เดือน จำนวน ๓ รูป

 ๖.๓ สำเนาทะเบียนบ้าน พร้อมรับรองสำเนาถูกต้อง จำนวน ๑ ฉบับ

๖.๔ ใบรับรองแพทย์แสดงว่าไม่เป็นโรคต้องห้าม ซึ่งออกให้ไม่เกิน ๑ เดือน

 ๖.๕ สำเนาหลักฐานอื่นๆ เช่น หนังสืออนุญาตให้เปลี่ยนชื่อตัว–ชื่อสกุล หรือใบสำคัญการสมรส (ถ้ามี) พร้อมรับรองสำเนาถูกต้อง จำนวน ๑ ฉบับ

สำหรับการรับสมัครสอบครั้งนี้ สำเนาเอกสารที่นำมายื่นทุกชนิดให้ใช้ กระดาษขนาด A๔ เท่านั้น ผู้สมัครสอบตรวจสอบและรับรองตนเองว่าเป็นผู้มีคุณสมบัติทั่วไปและคุณสมบัติเฉพาะสำหรับตำแหน่งตรงตามประกาศรับสมัครสอบ หากภายหลังปรากฏว่าผู้สมัครสอบรายใดมีคุณสมบัติดังกล่าวไม่ครบถ้วนจะถือว่าเป็นผู้ขาดคุณสมบัติในการรับสมัครสอบ และไม่มีสิทธิได้รับการจ้างเป็นพนักงานจ้างขององค์การบริหารส่วนตำบลแวงน้อย

**๗. ค่าธรรมเนียมในการสมัครสอบ**

 ผู้สมัครจะต้องเสียค่าธรรมในการสมัครสอบ ตำแหน่งละ ๑๐๐ บาท

**๘. การประกาศรายชื่อผู้มีสิทธิเข้าสอบ ตารางสอบ สถานที่สอบ และระเบียบการสอบ**

 ๘.๑ ประกาศรายชื่อผู้มีสิทธิเข้าสอบคัดเลือก ตารางสอบ สถานที่สอบ และระเบียบเกี่ยวกับการสอบคัดเลือก **ในวันที่** **๒๖ พฤษภาคม ๒๕๕๗**  ณ สำนักงานองค์การบริหารส่วนตำบลแวงน้อย

 ๘.๒ กำหนดวันสอบคัดเลือกพนักงานจ้าง **ในวันที่ ๒๙ พฤษภาคม ๒๕๕๗** ณ ห้องประชุมสำนักงานองค์การบริหารส่วนตำบลแวงน้อย (ชั้น ๒)

**-๓-**

๘.๓ รายละเอียดวิชาที่จะดำเนินการสอบคัดเลือก จะประกาศให้ทราบพร้อมกับรายชื่อ

ผู้มีสิทธิเข้ารับการสอบคัดเลือกตามข้อ ๘.๑

**๙. หลักเกณฑ์และวิธีการสรรหาและเลือกสรร**

 หลักเกณฑ์และวิธีการสรรหาและเลือกสรร กำหนดคะแนน รวม ๔๐๐ คะแนน

แยกรายละเอียดดังต่อไปนี้

ก. ภาคความรู้ความสามารถทั่วไป คะแนนเต็ม ๑๐๐ คะแนน

ทดสอบความรู้ความสามารถทั่วไปโดยวิธีการสอบข้อเขียน (ปรนัย) โดยคำนึงถึง

ระดับความรู้ และความสามารถ ที่ต้องการของแต่ละตำแหน่ง ตามที่กำหนดไว้ในมาตรฐานกำหนดตำแหน่ง

ข. ภาคความรู้ความสามารถที่ใช้เฉพาะตำแหน่ง คะแนนเต็ม ๒๐๐ คะแนน

ทดสอบภาคความรู้ความสามารถในทางที่จะใช้ในการปฏิบัติงานในหน้าที่โดยเฉพาะตามที่ระบุไว้ในมาตรฐานกำหนดตำแหน่งโดยวิธีการสอบข้อเขียน (ปรนัย) ๒๐๐ คะแนน

ค. ภาคความเหมาะสมกับตำแหน่ง(สัมภาษณ์) ๑๐๐ คะแนน

 ทดสอบความเหมาะสมโดยวิธีการประเมินความเหมาะสมกับตำแหน่งหน้าที่จากประวัติ

ส่วนตัว ประวัติการศึกษา ประวัติการทำงาน พฤติกรรมที่ปรากฏทางอื่นของผู้เข้าสอบ และจากการสัมภาษณ์ ทั้งนี้อาจใช้วิธีการอื่นใด เพิ่มเติมอีกก็ได้เพื่อพิจารณาความเหมาะสมในด้านต่างๆ เช่น ความรู้ที่อาจใช้ประโยชน์ในการปฏิบัติหน้าที่ และความรู้ในเรื่องการรักษาความปลอดภัยแห่งชาติ ความสามารถ ประสบการณ์ ท่วงทีวาจา อุปนิสัย อารมณ์ ทัศนคติ จริยธรรมและคุณธรรม การปรับตัวเข้ากับผู้ร่วมงานรวมทั้งสังคม ความคิดริเริ่มและสร้างสรรค์ ปฏิภาณไหวพริบและบุคลิกภาพอย่างอื่นเป็นต้น

ทั้งนี้ ผู้สมัครสอบจะต้องสอบผ่านภาคความรู้ความสามารถทั่วไป (ภาค ก.) และภาค

ความรู้ความสามารถที่ใช้เฉพาะตำแหน่ง (ภาค ข.) ในแต่ละภาคต้องสอบได้คะแนนไม่ต่ำกว่าร้อยละ ๖๐ จึงจะมีสิทธิเข้าสอบในภาคความเหมาะสมกับตำแหน่ง(สัมภาษณ์) (ภาค ค.) ต่อไป

**๑๐. เกณฑ์การตัดสิน**

 ผู้ที่จะถือว่าเป็นผู้ผ่านการสอบคัดเลือก จะต้องเป็นผู้สอบได้คะแนนในแต่ละภาคที่สอบไม่ต่ำกว่าร้อยละ ๖๐ โดยคำนึงถึงหลักวิชาการวัดผลด้วย

**๑๑. การประกาศผลการสอบคัดเลือก การขึ้นบัญชีผู้สอบคัดเลือก**

 ๑๑.๑ องค์การบริหารส่วนตำบลแวงน้อย จะประกาศรายชื่อผู้สอบคัดเลือกได้ **ในวันที่ ๓ มิถุนายน ๒๕๕๗**  โดยเรียงลำดับจากผู้ได้คะแนนสูงสุดจากมากไปหาน้อย ในกรณีที่มีผู้สอบได้คะแนนรวมเท่ากัน ให้ผู้สอบได้คะแนนภาคความเหมาะสมกับตำแหน่ง (สัมภาษณ์) มากกว่าเป็นผู้อยู่ในลำดับที่สูงกว่า ถ้าได้คะแนนภาคความเหมาะสมกับตำแหน่ง (สัมภาษณ์) เท่ากัน ให้ผู้ได้คะแนนภาคความรู้ความสามารถทั่วไปมากกว่าเป็นผู้อยู่ในลำดับที่สูงกว่า ถ้ายังคงได้คะแนนเท่ากันอีก ก็ให้ผู้ได้รับหมายเลขประจำตัวสอบก่อนเป็นผู้อยู่ในลำดับที่สูงกว่า

 ๑๑.๒ องค์การบริหารส่วนตำบลแวงน้อย จะขึ้นบัญชีผู้สอบได้ไว้ไม่เกิน ๑ ปี นับตั้งแต่วันขึ้นบัญชีแต่ถ้ามีการสอบอย่างเดียวกันนั้นอีก และได้ขึ้นบัญชีผู้สอบได้ใหม่แล้วบัญชีผู้สอบได้ครั้งก่อนเป็นอันยกเลิก

 ๑๑.๓ ผู้ใดขึ้นบัญชีผู้สอบได้ ถ้ามีกรณีอย่างใดอย่างหนึ่งดังต่อไปนี้ ให้เป็นอันยกเลิกการ

ขึ้นบัญชีผู้นั้นไว้ในบัญชีผู้สอบได้ คือ

 (๑) ผู้นั้นได้ขอสละสิทธิรับการจ้างในตำแหน่งที่สอบได้

 (๒) ผู้นั้นไม่มารายงานตัวเพื่อเข้าทำงานภายในเวลาที่องค์การบริหารส่วนตำบล

แวงน้อย กำหนด เว้นแต่มีเหตุจำเป็น และได้มีหนังสือส่งทางไปรษณีย์ลงทะเบียนแจ้งให้ทราบล่วงหน้า

ไม่น้อยกว่า ๗ วัน นับตั้งแต่วันที่ที่ทำการไปรษณีย์รับลงทะเบียน

**-๔-**

**๑๒. เงื่อนไขการจ้างพนักงานจ้าง**

๑๒.๑ ค่าตอบแทนพนักงานจ้างตามภารกิจ

- ผู้ได้รับคุณวุฒิประกาศนียบัตรวิชาชีพชั้นสูง (ปวส.) หรือเทียบได้ไม่ต่ำกว่านี้

ให้ได้รับค่าตอบแทนขั้น ๕ ของอันดับ จ.๒ อัตราเดือนละ ๘,๑๒๐.-บาท และค่าครองชีพตามกฎหมายกำหนด

- ผู้ได้รับคุณวุฒิประกาศนียบัตรวิชาชีพเทคนิค (ปวท.) ให้ได้รับค่าตอบแทนขั้นต่ำสุด

ของอันดับ จ.๒ อัตราเดือนละ ๖,๘๐๐.-บาท และค่าครองชีพตามกฎหมายกำหนด

- ผู้ได้รับคุณวุฒิประกาศนียบัตรวิชาชีพ (ปวช.) ให้ได้รับอัตราค่าตอบแทนขั้นต่ำสุด

ของอันดับ จ.๑ ในอัตราเดือนละ ๖,๐๕๐.-บาท และค่าครองชีพตามกฎหมายกำหนด

๑๒.๓ สำหรับผู้ได้รับการสอบคัดเลือกได้ จะแจ้งให้มารายงานตัวและทำสัญญาจ้าง ต่อเมื่อ

ได้รับความเห็นชอบจากคณะกรรมการพนักงานส่วนตำบลจังหวัดขอนแก่น ก่อน

องค์การบริหารส่วนตำบลแวงน้อย สงวนสิทธิในกรณีหากความรู้ ความสามารถ และ

ความประพฤติไม่เหมาะสม จะเลิกสัญญาจ้างโดยไม่ต้องได้รับคำยินยอมจากผู้รับจ้าง หรือไม่ต้องรอให้ครบกำหนดสัญญาจ้างก็ได้

 ทั้งนี้ ในการสรรหาและเลือกสรรบุคคลเพื่อจ้างเป็นพนักงานจ้างในครั้งนี้ ให้ผู้สมัครติดตามวัน เวลา สถานที่ และกำหนดการต่าง ๆ ตามประกาศที่ได้แจ้งไว้ข้างต้น ด้วยตนเอง

 จึงประกาศให้ทราบโดยทั่วกัน

 ประกาศ ณ วันที่ ๒ เดือน พฤษภาคม พ.ศ. ๒๕๕๗

**( นายหนูกาลน์ นิบุญทำ )**

**นายกองค์การบริหารส่วนตำบลแวงน้อย**

**เอกสารหมายเลข ๑ ท้ายประกาศ**

**คุณสมบัติเฉพาะตำแหน่งพนักงานจ้าง**

**(ให้ใช้ลักษณะคุณสมบัติเฉพาะตำแหน่งของพนักงานส่วนตำบลหรือข้าราชการพลเรือนโดยอนุโลม)**

**ท้ายประกาศองค์การบริหารส่วนตำบลแวงน้อย**

**เรื่อง รับสมัครสอบคัดเลือกบุคคลเพื่อจ้างเป็นพนักงานจ้าง ลงวันที่ ๓ พฤษภาคม ๒๕๕๗**

**\*\*\*\*\*\*\*\*\*\***

**ตำแหน่งพนักงานจ้างตามภารกิจ ตำแหน่ง ผู้ช่วยนายช่างโยธา รหัสตำแหน่ง ๐๐๑**

**คุณสมบัติเฉพาะสำหรับตำแหน่ง**

 ๑. ได้รับประกาศนียบัตรวิชาชีพเทคนิค (ปวท.) หรือเทียบได้ไม่ต่ำกว่านี้ทางเทคนิควิศวกรรมโยธา เทคนิควิศวกรรมสำรวจ สถาปัตยกรรม เทคนิคสถาปัตยกรรม ช่างก่อสร้าง ก่อสร้าง ช่างสำรวจ ช่างโยธา หรือทางอื่นที่ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้ หรือ

๒. ได้รับประกาศนียบัตรวิชาชีพชั้นสูง (ปวส.) หรือเทียบได้ไม่ต่ำกว่านี้ทางเทคนิควิศวกรรมโยธา เทคนิควิศวกรรมสำรวจ สถาปัตยกรรม เทคนิคสถาปัตยกรรม ช่างก่อสร้าง ก่อสร้าง ช่างสำรวจ ช่างโยธาหรือทางอื่นที่ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้

**หน้าที่และความรับผิดชอบ**

 ปฏิบัติงานขั้นต้นเกี่ยวกับงานช่างโยธา ภายใต้การกำกับตรวจสอบโดยทั่วไปหรือตามคำสั่ง หรือแบบหรือแนวทางปฏิบัติที่มีอยู่อย่างกว้าง ๆ และปฏิบัติหน้าที่อื่นตามที่ได้รับมอบหมาย

**ลักษณะงานที่ปฏิบัติ**

 เป็นเจ้าหน้าที่ขั้นต้นปฏิบัติงานที่ค่อนข้างยากเกี่ยวกับงานช่างโยธา ตามที่ได้รับมอบหมาย เช่น การช่วยออกแบบ การควบคุม การก่อสร้าง และบำรุงรักษาด้านโยธา การวางโครงการก่อสร้างในงานด้านช่างโยธา การให้คำปรึกษาแนะนำที่เกี่ยวกับงานด้านโยธา เช่น ทาง สะพาน ช่องน้ำ อาคาร อุโมงค์ เขื่อน อาคารชลประทาน อาคารการประปา ท่าเทียบเรือ สนามบิน และสิ่งก่อสร้างอื่น เป็นต้น ปฏิบัติงานสำรวจต่าง ๆ เกี่ยวกับงานด้านช่างโยธา เช่น สำรวจทางเพื่อการก่อสร้าง สำรวจและทดลองวัสดุ ทดลองหาคุณสมบัติของดิน สำรวจหาข้อมูลการจราจร สำรวจทางอุทกวิทยา สำรวจทางอุตุนิยมวิทยา คัดลอกแบบ เขียนแบบ คำนวณสามัญ ซ่อมสร้างวัสดุ ครุภัณฑ์ เครื่องมือเครื่องใช้และอุปกรณ์ในการสำรวจ ทดลองทุกชนิดให้ได้มาตรฐาน เป็นต้น และปฏิบัติหน้าที่อื่นที่เกี่ยวข้อง สายงานนี้คลุมถึงตำแหน่งต่างๆ ที่ปฏิบัติงานทางช่างโยธา ซึ่งได้แก่งานช่างสำรวจ งานช่างรังวัด งานช่างเขียนแบบ และงานช่างก่อสร้าง ซึ่งมีลักษณะงานที่ปฏิบัติค่อนข้างยากเกี่ยวกับการออกแบบด้านช่างโยธา การคำนวณแบบด้านช่างโยธา การควบคุม การก่อสร้างด้านช่างโยธา การวางโครงการก่อสร้าง ในงานด้านช่างโยธา การให้คำปรึกษาแนะนำ หรือตรวจสอบที่เกี่ยวกับงานด้านช่างโยธา และปฏิบัติหน้าที่อื่นที่เกี่ยวข้อง

**ความรู้ความสามารถที่ต้องการ**

1. มีความรู้ในงานช่างโยธาอย่างเหมาะสมแก่การปฏิบัติงานในหน้าที่
2. มีความรู้ความเข้าใจในกฎหมายองค์การบริหารส่วนตำบล กฎหมาย กฎ ระเบียบและ

ข้อบังคับอื่นที่ใช้ในกาปฏิบัติงานในหน้าที่

๓. มีความรู้ความสามารถในการปฏิบัติงานธุรการและงานสารบรรณอย่างเหมาะสมแก่การ

ปฏิบัติงานในหน้าที่

1. มีความรู้ความสามารถในการใช้ภาษาอย่างเหมาะสมแก่การปฏิบัติงานในหน้าที่
2. มีความสามารถในการให้คำแนะนำเกี่ยวกับระเบียบและวิธีการปฏิบัติงานที่อยู่ในความ

รับผิดชอบ

1. มีความสามารถในการปฏิบัติหน้าที่ด้วยความละเอียดแม่นยำ

**-๒-**

**ตำแหน่งพนักงานจ้างตามภารกิจ ตำแหน่ง ผู้ช่วยช่างไฟฟ้า รหัสตำแหน่ง ๐๐๒**

**\*\*\*\*\*\*\*\*\*\*\*\*\***

**คุณสมบัติเฉพาะสำหรับตำแหน่ง**

 ได้รับประกาศนียบัตรวิชาชีพ (ปวช.) หรือเทียบเท่าได้ไม่ต่ำกว่านี้ทางช่างไฟฟ้า

ช่างอิเลคโทรนิคส์ หรือทางอื่นที่ ก.อบต.กำหนดว่าใช้เป็นคุณสมบัติเฉพาะสำหรับตำแหน่งนี้ได้

**หน้าที่และความรับผิดชอบ**

 ปฏิบัติงานขั้นต้นเกี่ยวกับงานช่างไฟฟ้าที่ไม่ยาก ภายใต้การกำกับตรวจสอบโดยใกล้ชิด หรือตามคำสั่ง หรือแนวทางปฏิบัติที่มีอยู่อย่างชัดเจนหรือละเอียดถี่ถ้วน และปฏิบัติหน้าที่อื่นตามที่ได้รับมอบหมาย

**ลักษณะงานที่ปฏิบัติ**

 ช่วยในการติดตั้ง ประกอบ ดัดแปลง ปรับปรุง บำรุงรักษา ซ่อมแซมเครื่องจักร เครื่องมือ

เครื่องใช้ที่เกี่ยวกับไฟฟ้า เบิกจ่าย จัดเก็บรักษาเครื่องมือเครื่องใช้ และวัสดุอุปกรณ์ที่ใช้ในการปฏิบัติงาน

รวบรวมข้อมูลเกี่ยวกับงานในหน่วยงาน และปฏิบัติหน้าที่อื่นที่เกี่ยวข้อง

**ความรู้ความสามารถที่ต้องการ**

1. มีความรู้ในงานช่างไฟฟ้าอย่างเหมาะสมแก่การปฏิบัติงานในหน้าที่มีความรู้ความเข้าใจใน

กฎหมายสภาตำบลและองค์การบริหารส่วนตำบล กฎ ระเบียบและข้อบังคับอื่นที่ใช้ในการปฏิบัติงานในหน้าที่

1. มีความรู้ความสามารถในการปฏิบัติงานธุรการและงานสารบรรณอย่างเหมาะสม

แก่การปฏิบัติงานในหน้าที่

1. มีความรู้ความสามารถในการใช้ภาษาอย่างเหมาะสมแก่การปฏิบัติงานในหน้าที่
2. มีความสามารถในการปฏิบัติหน้าที่ด้วยความละเอียดแม่นยำ

\*\*\*\*\*\*\*\*\*\*\*\*\*\*\*\*\*\*\*